
CĂTRE TEMA ACTUALĂ... 


Cotitura de substanță din cadrul drama- 
turgiei noastre de păpuşi s-a operat relativ 
recent. Mult timp, acest domeniv n-a trezit 
în rîndul scriitorilor un interes prea mare. 
Acestui fapt îi datorăm multiplicarea re- 
petată a unor dramatizări palide, fără 
viață, adevărate expuneri rezumative 
după poveşti arhicunoscute. Aceiaşi împă- 
rați „prăfuiți“, sau  feţi-frumoşi anemici, 
aceleaşi vulpi şirete sau veverițe caprici- 
oase au populat mereu micuța scenă, în 
fața căreia ochii concentrați ai copiilor 
noştri nu întâlneau nimic din felul lor pro- 
priu de comportare şi gîndire. Cum era și 
normal, obiectivele educative erau mai 
mult decît minore, conținutul depăşit aliu- 
crărilor nu reuşea să îmbogăţească prea 
mult universul copiilor care se dezvoltă 
într-o nouă societate. 

Apelurile insistente ale criticii de specia- 
litate, dezbaterile (în care necunoscutul 
„Specific păpușăresc“ revenea ca suprem 
argument al „apărării“) n-au rămas fără 
ecou. Un ultim impuls l-au constituit, fără 
îndoială, pregătirile pentru marea sărbă- 
toare a celor 15 ani de la Eliberare. Așa 
se întimplă că, în ultimele creaţii, drama- 
turgii s-au hotărît să încredințeze şi pă- 
puşii putinţa de a vorbi despre zilele și 
oamenii noştri. 

Desigur că piesele nu dezbat o proble- 
matică majoră, crucială, totuşi ele au reu- 
şit să surprindă (chiar dacă cu unele de- 
ficienţe inerente începutului) o seamă din 
aspectele noi, specifice, proprii vieții 
noastre. 

Discutînd, de pildă, despre noile aspecte 
ce se-nfiripă în satul nostru, sau despre 
atitudinea față de muncă a tînărului mun- 
citor ori vlăstar de muncitori, despre efec- 
tul literaturii de aventuri asupra sufletu- 
lui copiilor, sau despre nemăsuratele posi- 
bilități de realizare ale omului muncii, re- 
centele piese au extins nu numai sfera te- 
maticii dramaturgiei de păpuşi, dar i-au 
şi adinci! expresivitatea artistică. [l în- 
tilnim astfel pe cunoscutul Vasilache în 
piesa Vasilache la țară de Nella Stroescu 
şi Ana Predescu, comentînd cu istețimea și 


umorul cel caracterizează, diferitele as- 
pecte proprii satului nostru de azi. Ca 
şi în trecut, Vasilache reprezintă opinia 
sănătoasă, inteligentă, vie — simţul critic 
al poporului. Eroul a cîştigat pe deasupra, 
spre meritul autoarelor, valori noi, atît 
în comportare cît şi în concepţie. Toroi- 
panul, cu care rezolva altădată conflictele, 
e părăsit în favoarea argumentului logic. 
Amănuntul nu e lipsit de semnificaţie ; el 
oglindeşte stadiul avansat, conştiinţa nouă 
a ţăranului nostru. 

Mişcînd, de asemenea, eroi de esenţă tra- 
diţional-populară, Maria Rovan reuşeşte 
să surprindă şi să soluţioneze cu destulă 
vigoare dramatică, în piesa Hoţul păcălit, 
frămîntările individualiste ale ţăranului, 
aflat pe pragul intrării în colectivă. 

Meritul de seamă al noilor piese pentru 
păpuşi constă așadar în faptul că ele au 
destrămat, pentru totdeauna, prejudecata 
imposibilității apariţiei pe scena de mici 
dimensiuni, a eroului contemporan, cu Îră- 
miîntările sale actuale. 

Universul imaginar, ferit cu grijă de e 
courile realităţii, în care micul spectator era 
ținut altădată, şi-a dovedit pe deplin ana- 
cronismul. Micii noştri cetățeni nu mai au 
nevoie de „sere“ spirituale, în care să fie 
feriţi de aerul impetuos al vieţii. Visurile 
fantastice de ieri au prins azi contur real. 
Bogăția vieţii noastre, uriaşele posibilități 
de desfăşurare ale oamenilor mari şi mici 
au întrecut cu mult, în profunzime şi in- 
tensitate, ficţiunea gratuită. 

Oprindu-se asupra acestui aspect, Al. 
Popovici reuşeşte să demonstreze în piesa 
Cea mai frumoasă aventură, cît de nefiresc 
e să viețuieşti în limitele morbide şi în- 
guste, impuse de viziunile fără orizont ale 
unei societăţi în descompunere, cînd reali- 
tatea imediată oferă atitea premise pentru 
visuri înaripate. 

Sub influența unei literaturi ieftine, de 
aventuri, eroii săi se izolează într-o lume 
pe care o făurese aidoma celei descoperite 
în romanul de „15 lei“. Ficţiunea s-a su- 
prapus realităţii şi i-a tîrît pe meleagurile 
unei fantezii nesănătoase. 

Nu în toate cazurile ficţiunea are un rol 
atit de nefast în educaţia tinerilor. Cind 

între real şi ireal se păstrează un echilibru, 
imaginarul nu se mai transformă în nar- 
cotic, ci în impuls pentru acțiunile din 
viaţă. Eroii Lizicăi Muşatescu din Micii 
mușchetari, bunăoară, păstrează tot timpul 
proporţiile realului, fiind numai antrenați 
de ficţiune şi nu acaparaţi, subjugaţi de ea. 
Aşa fiind, ei pot acţiona eficient în reali- 
tate. Concluzia autoarei este foarte instruc- 
tivă. 

Trebuie relevată fineţea cu care ambii 
autori au redat reacţiile multiple din psi- 
hicul copilului. 

Infiltrarea realității în sînul dramatur- 
giei de păpuşi a dus şi la o precizare a 
obiectivelor educative. Ele au încetat să 
aibă un scop vag, nedefinit, „general va- 
labil“, preocupat de rezolvarea raportului 
bine-rău într-un mediu şi condiţii determi- 
nate. Eroul contemporan şi problematica sa 
specifică tind să-și formeze spectatorul în 
spiritul unor idei înaintate, în spiritul con- 
cepţiei noastre despre viață. 

Folosind din plin multiplele posibilităţi 
ale ficţiunii păpuşărești, V. Silvestru şi M. 
Sîntimbreanu ridică serioase probleme în 
legătură cu educarea tinerei generații de 
muncitori — schimbul de miine — prin a- 
titudinea pe care o adoptă aceştia față de 
muncă. Obiectivul principal asupra căruia 
autorii aruncă abil focul satirei e, de bună 
seamă, delăsarea în muncă. În cazul am- 
belor piese (Necazurile lui Șurubel şi Lene- 
vilă) ar fi fost de dorit ca forța opiniei co- 
lectivului să joace un rol mai intens în 
desfăşurarea destinelor personajelor. În a- 
cest caz, îndreptarea lui Șurubel n-ar mai 
fi părut dictată de factori emotivi. Cu toate 
acestea, trebuie să subliniem că prezenta- 
rea lumii şi climatului din fabrică — atît 
de inedite în tematica dramaturriei pentru 
teatrul de păpuși — constituie un pioni- 
erat demn de urmat. 

Incursiunile pe meleagurile basmului 
marchează şi ele o îmbucurătoare înnoire 
de atitudine şi o îmbogăţire a lor cu noi 
sensuri social-educative. 

Împăratul din Năframa fermecată, de 
Gh. Hulubei, apare astfel nu numai un 
hrăpăreț oarecare, dar şi un profitor de pe 
urma războiului, iar Sluj, „scutierul“ său, 
o făptură cu personalitatea distrusă, deve- 
nită un simplu mecanism fără putinţă de 


a gîndi. Autorul destramă astfel, cu mult 
umor, de altfel, vălul idilic, călduț, care 
acoperea pînă mai ieri, figurile de basm și 
care crea despre acestea în mintea copiilor 
imaginea unei lumi cu valori şi relaţii de- 
naturate. 

Un alt basm, deşi realizat tot pe tiparul 
celor vechi, orientale, reliefează de aseme- 
nea un conţinut de idei nou, valoros. Vic- 
tor Atanasiu închină — cu piesa Maitra —, 
un poem omului și posibilităţilor sale cre- 
atoare nelimitate. Lotusul luminii nu în- 
făptuieşte minunile, decit dacă iscusința o- 
mului ştie să-i dezlege tainele. Scopul re- 
clamă învăţătură şi o ţinută morală exem- 
plară. Semnificativ este faptul că lotusul nu 
e făcut să rodească nici de „înţelepciunea“ 
sfetnicilor de profesie, nici de forța atoteu- 
prinzătoare a maharajahului. Maitra e un 
simplu ucenic al unui simplu dascăl. Prin 
aceasta, autorul subliniază ce fel de om a- 
nume e în stare să supună în mod creator 
natura. 

Ciştigind în general noi valori şi sem- 
nificaţii, atât în structurarea intimă a perso- 
najelor, cât şi în adincirea semnificaţiilor lor 
sociale, ultimele producţii dramatice pen- 
tru păpuşi se apropie tot mai mult — 
chiar dacă n-au ajuns încă să mulțumească 
deplin — de cerinţele educative ce li se pun 
în faţă. Apropiindu-se de realitate, piesele 
respective s-au apropiat implicit de gîndu- 
rile şi preocupările micului spectator de 
azi. Personajele nu mai sînt arbitrare, mo- 
rala nu mai e întîmplătoare. Imaginaţiei 
copilului nu i se mai oferă un cadru ne- 
utru, ci o lume care-i este familiară şi ca- 
re-l captează cu atit mai repede, determi- 
nîndu-l să-şi însușească efectiv răspunsu- 
rile moralizatoare ce se dau frământări- 
lor lui. 

In același timp, poziţia autorului față 
de lumea fantasticului afirmându-se cu cla- 
ritate, i se creează micului spectator o 
bază solidă pentru înţelegerea și însuşirea 
unei concepții sănătoase despre viaţă. 

Urmărite fugar (şi numai o parte din 
ele), ultimele lucrări ne îndreptăţese de 
aceea credinţa într-o continuă şi ascen- 
dentă evoluţie a dramaturgiei noastre pe- 
tru păpuşi. 


Angela loan 

